שי המבר

שי המבר (נולדה ב-8 במרץ 1998) היא זמרת-יוצרת ישראלית. פיינליסטית תוכניות המציאות "בית ספר למוזיקה" ו"הכוכב הבא".

ביוגרפיה 
המבר נולדה בחיפה וגדלה במצפה רמון ולאחר מכן בנתניה. אביה גיל הוא סגן אלוף במילואים, שכיהן כמפקד בית הספר לכושר קרבי, וכיום מאמן NLP ומאמן כושר. אמה היא אשת חינוך.

בגיל 13 השתתפה בעונה הראשונה של תוכנית המציאות "בית ספר למוזיקה", שם הגיעה לשלב הגמר. המורה שלה בתוכנית היה הזמר משה פרץ.

כארבע שנים לאחר מכן הוציאה המבר את אלבום הבכורה שלה, הנושא את שמה, מתוכו יצאו הסינגלים "הבלי העולם הזה", "יגיע מבול" ו"יונתן".

את שירותה בצה"ל עשתה בלהקה צבאית.

בשנת 2020 הוציאה מספר סינגלים נוספים, בהם "אור ראשון", "להיפרד ממך", "תיקח או תשכח" ו"אם לא תבוא הלילה".

בשנת 2021 השתתפה המבר בעונה השמינית של תוכנית המציאות "הכוכב הבא", שם הגיעה למקום הרביעי. במהלך התוכנית ביצעה שירים מקוריים, ביניהם את השיר "פעם את לילה", שנכתב בעקבות אירוע תקיפה מינית טראומטי שעברה.

בפברואר 2022 הוציאה לאור כסינגל כפול שני שירים מקוריים שביצעה ב"הכוכב הבא": "פעם את לילה" ו"נתתי אותי אל העיר". האחרון זכה להשמעות רדיו רבות לאחר שנכנס לפלייליסט של גלגלצ ושל תאגיד השידור הישראלי. ביוני 2022 הוציאה את הסינגל "רציתי הכל", ובנובמבר 2022 את הסינגל "חייאתי". המבר הודיעה שהיא עובדת על אלבום שני.

בשנת 2022 השתתפה במחזמר "הלהקה" המבוסס על סרטו של אבי נשר.

בפברואר 2023 יצא שירה, "אלי את לי פריז", שהיה ללהיט בתחנות הרדיו והגיע למקום הראשון במצעד השבועי של מדיה פורסט. ביוני של אותה שנה הוציאה את השיר "הלכתי מהעיר הזאת". ב-10 ביולי יצא אלבומה השני, "כל החלומות".

חיים אישיים 
להמבר חמישה אחים ואחיות. מתגוררת בתל אביב עם בן זוגה נדב.

דיסקוגרפיה

אלבומי אולפן 
 2015: שי המבר
 2023: כל החלומות

סינגלים

פרסים ומועמדויות

קישורים חיצוניים

הערות שוליים 

זמרות השרות בעברית
זמרות ישראליות
זמרים ישראלים
חברות להקות צבאיות ישראליות
חברי להקות צבאיות ישראליות
משתתפי בית ספר למוסיקה (תוכנית טלוויזיה)
מתמודדי הכוכב הבא
מתמודדות הכוכב הבא
ישראליות שנולדו ב-1998
ישראלים שנולדו ב-1998